{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":11,"n_cols":6,"rows_kept":11,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću u vezi s Pravilnikom o izmjenama i dopunama Pravilnika o sadržaju i strukturi izvještaja izdavatelja za razdoblja tijekom godine te obliku i načinu njihovog dostavljanja Hrvatskoj agenciji za nadzor financijskih usluga"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Neven Čale","Na temelju članka 470. Zakona o tržištu kapitala (Narodne novine br. 65/18 i 17/20), Hrvatska agencija za nadzor financijskih usluga na sjednici Upravnog vijeća održanoj __ siječnja 2021. godine donosi","Uvodno, kakav je međuodnos izvještavanja u skladu s ovim Pravilnikom i obveze izvještavanja u skladu sa ESEF okvirom? Hoće li se u budućnosti morati raditi izvještaji u ta 2 formata?","Primljeno na znanje","Sukladno članku 4. Pravilnika o sadržaju i strukturi godišnjeg izvještaja izdavatelja te obliku i načinu njegovog dostavljanja Hrvatskoj agenciji za nadzor financijskih usluga (Narodne novine, br. 114/2018 i 132/2020), izdavatelji su obvezni izraditi godišnji izvještaj u jedinstvenom elektroničkom formatu za izvještavanje (dalje: ESEF) i to ZIP datoteku, dok su GFI-POD obrasci u xls formatu podloga za izradu datoteke u XML formatu koja se dostavlja u izvještajni sustav Hanfe. Dodatno, obveza pripreme financijskih izvještaja u ESEF formatu odnosi se samo na izradu godišnjeg izvještaja te se ne odnosi na ispodgodišnje izvještavanje."]
[2,"Neven Čale","Na temelju članka 470. Zakona o tržištu kapitala (Narodne novine br. 65/18 i 17/20), Hrvatska agencija za nadzor financijskih usluga na sjednici Upravnog vijeća održanoj __ siječnja 2021. godine donosi,\nČlanak 1.","Preddefinirane pozicije u Izvještaju o kretanju kapitala ponekad nisu dovoljne da bi odrazile stvarno nastale promjene u kapitalu. Primjer je evidentiranje unutar kapitala u skladu sa MSFI-2 Plaćanja temeljem dionica. Niti jedna od gore preddefiniranih linija ne odražava evidentiranje nastalo u skladu sa spomenutim standardom. Razumijevajući da pojedini poduzetnici mogu imati specifične situacije i da je nemoguće prirediti obrazac koji bi imao posebnu liniju za svaku od tih promjena, zašto se jednostavno nije dodalo linija „Ostalo“ gdje bi poduzetnici mogli takve promjene klasificirati? Čak i zahtjev da se ta pozicija dodatno objasni u bilješkama ovdje se čini razumnom i u svakom slučaju primjerenijim nego trenutna situacija gdje poduzetnici moraju izabrati „manje pogrešnu“ liniju kod klasificiranja takvih i ostalih nepredviđenih promjena.","Primljeno na znanje","Odredbama članka 463. stavka 1. Zakona o tržištu kapitala (Narodne novine br. 65/18 i 17/20) je propisano da se godišnji izvještaj sastavlja u skladu s propisima Republike Hrvatske koji uređuju osnivanje i ustroj trgovačkih društava te računovodstvo poduzetnika i primjenu standarda financijskog izvještavanja. Nadalje, člankom 19. stavkom 5. Zakona o računovodstvu (Narodne novine br. 78/15, 134/15, 120/16, 116/18, 42/20, 47/20) je propisano da strukturu i sadržaj godišnjih financijskih izvještaja propisuje ministar financija pravilnikom na prijedlog Odbora za standarde financijskog izvještavanja koji se objavljuje u Narodnim novinama. Ispodgodišnje izvještavanje je jednako godišnjem izvještavanju u dijelu propisanih obrazaca te je slijedom toga struktura i sadržaj Hanfinih obrazaca jednaka strukturi i sadržaju obrasca koje je propisalo Ministarstvo financija. Napominjemo da je Ministarstvo financija 18. prosinca 2020. donijelo Pravilnik o izmjenama i dopunama Pravilnika o strukturi i sadržaju godišnjih financijskih\n\nizvještaja koji je prethodno bio predmetom javnog savjetovanja u periodu od 17. lipnja do 17. srpnja 2020. godine te je zainteresirana javnost tada mogla priložiti svoje komentare i primjedbe na isti."]
[3,"Neven Čale","Na temelju članka 470. Zakona o tržištu kapitala (Narodne novine br. 65/18 i 17/20), Hrvatska agencija za nadzor financijskih usluga na sjednici Upravnog vijeća održanoj __ siječnja 2021. godine donosi,\nČlanak 1.","Zašto ako se već išlo na izmjenu strukture izvještaja, nisu dodane primjerene pozicije vezane uz MSFI16 (Imovina s pravom upotrebe, Dugoročna i kratkoročna obveza po najmu, u Računu dobiti i gubitka Troškovi kamata po najmu, u Izvještaju o novčanom toku linija Novčani izdaci za najam (ili barem prepravljanje postojeće pozicije po nazivom Novčani izdaci za financijski najam, gdje bi se maknuo „financijski“ čime bi pozicija bila primjerenija i za prikazivanje plaćanja po operativnom najmu)? MSFI16 je u primjeni od početka 2019. godine, dakle više od dvije godine format ovog izvještaja nije prilagođen novom standardu, a istovremeno se na poduzetnike stavlja obveza objašnjavanja „razlika“ između godišnjeg financijskog izvještaja pripremljenog u skladu sa MSFI-jevima i GFI-POD obrasca koji je u ovom dijelu potpuno neprimjeren.","Nije prihvaćen","sto kao gore"]
[4,"Neven Čale","Članak 1.,\nBILJEŠKE UZ FINANCIJSKE IZVJEŠTAJE - PFI","Molimo definiciju ili navođenje primjera za sljedeće navedeno pod točkom 16.; \"prirodu i poslovnu svrhu aranžmana poduzetnika koji nisu uključeni u bilancu i financijski utjecaj tih aranžmana na poduzetnika, pod uvjetom da su rizici ili koristi koji proizlaze iz takvih aranžmana materijalni i u mjeri u kojoj je objavljivanje takvih rizika ili koristi nužno za procjenu financijskog stanja poduzetnika\"?","Nije prihvaćen","Isto kao i gore"]
[5,"Neven Čale","Članak 1.,\nBILJEŠKE UZ FINANCIJSKE IZVJEŠTAJE - PFI","Koja je definicija „najmanje grupe poduzetnika“? Radi li se ovdje o prvom u nizu matičnih društava koje sastavljaju konsolidirane financijske izvještaje u koje su izvještaji poduzetnika uključeni?","Nije prihvaćen","Vidi prethodne odgovore."]
[6,"Neven Čale","Članak 1.,\nBILJEŠKE UZ FINANCIJSKE IZVJEŠTAJE - PFI","Da li ova definicija \"najveće grupe poduzetnika\" iz točke 13.  zapravo predstavlja krajnje matično društvo, tj krajnje društvo koje sastavlja konsolidirane financijske izvještaje u koje su izvještaji poduzetnika uključeni?","Nije prihvaćen","Vidi prethodne odgovore."]
[7,"Neven Čale","Članak 1.,\nBILJEŠKE UZ FINANCIJSKE IZVJEŠTAJE - PFI","Koja je definicija „poduzetnika u kojem poduzetnik ima neograničenu odgovornost“? Molimo navesti definiciju „neograničene odgovornosti“ ili dati referencu gdje se ista definicija može pronaći, s obzirom da se ne radi o terminu koji je definiran MSFI-jevima?","Nije prihvaćen","Isto kao i gore"]
[8,"Neven Čale","Članak 1.,\nBILJEŠKE UZ FINANCIJSKE IZVJEŠTAJE - PFI","Moje razumijevanje je da je ovime nametnuta načelna obveza izrade bilješki u skladu s MRS 34. Sukladno tome smatramo da bi radi jasnoće bilo bolje da je to izričito navedeno u tekstu propisa.","Nije prihvaćen","Vidi prethodne odgovore."]